Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 62 A bírák jogállásáról és javadalmazásáról szóló 1997. évi LXVII. törvény alapján, ülnöknek az a büntetlen elõéletû, választójoggal rendelkezõ magyar
Paragraph Index: 1801

1995. márciusában módosította a Nektv.-t, és kötelezte a kormányt, hogy a hazai kisebbségek önazonosságának megõrzését, hagyományai gondozását, átörökítését, az anyanyelv ápolását, fejlesztését, szellemi és tárgyi emlékeik fennmaradását, a kisebbségi létbõl fakadó kulturális és politikai hátrányok mérséklését szolgáló tevékenységek támogatására közalapítványt hozzon létre. 2006/162/II. szám 63 Az Országgyûlés a támogatás mintegy 10%-át közvetlenül a kisebbségi szervezeteknek ítélte oda. Meghatározta továbbá, hogy az egyes kisebbségek a fennmaradó összeg hány százalékát oszthatják fel saját szervezeteik között. Az országgyûlési határozat indokolása szerint a differenciálásnál figyelembe vették a kisebbségek létszámát, valamint azt, hogy az adott nemzetiség szervezetei régebben mûködnek vagy újonnan alakultak. A Magyarországi Nemzeti és Etnikai Kisebbségekért Közalapítvány céljait, illetve feladatkörét az alapító okirat határozza meg. Az MNEKK sokrétû tevékenységébõl kiemelést érdemel, hogy: – folyamatos és egyedi pályázatok útján támogatást nyújt a kisebbségi önkormányzatoknak, társadalmi szervezeteknek, közösségeknek, illetve személyeknek a Nektv.-ben meghatározott közfeladatok megvalósítását szolgáló munkájához, a tudományos kutatások szervezéséhez, finanszírozásához, a feltárt eredmények megjelentetéséhez; a kisebbségi közmûvelõdés ösztönzéséhez, fejlesztéséhez; – ösztöndíjakat adományoz és támogatást nyújt ösztöndíjak alapításához; – segíti az érdekvédelmi tevékenységet; – támogatja intézmények alapítását; – támogatást nyújt anyanyelvi oktatáshoz kapcsolódó tevékenységhez; – segíti a kisebbségi értelmiség itthon és külföldön történõ képzését és továbbképzését; – a lehetõségekhez képest biztosítja a hazai kisebbségi sajtó mûködésének feltételeit; – támogatja a kisebbségi irodalmi, mûvészeti alkotások megjelenését, terjesztését; – támogatja a hazai kisebbségek és anyanemzeteik közötti kapcsolatok ápolását, fenntartását; – támogatja a kisebbségi témával foglalkozó hazai, valamint nemzetközi rendezvények szervezését; – ösztönzi a kisebbségek vallási kultúrájának mûvelését, az anyanyelvi hitgyakorlást; – támogatja a kisebbségi film- és színházmûvészetet. Az Állami Számvevõszék 2004 júliusában nyilvánosságra hozott jelentése szerint az utóbbi években a többcsatornás támogatási rendszer kialakulása következtében fokozatosan visszaszorult az MNEKK finanszírozói és újrafelosztói szerepe, a források egyre inkább az egyes szaktárcák és az Országgyûlés fejezeti kezelésében lévõ elõirányzatokban jelentek meg. Az MNEKK több mint egy évtizedes tevékenységének értékelésére – a beszámoló keretei között – nem vállalkozhatunk. Elvi jelleggel azonban kijelenthetõ, hogy a közalapítványi finanszírozás akkor lehet hatékony, ha a támogatás egy konkrét cél elérését segíti elõ, vagy ha biztosítani kell a döntés viszonylag rövid idõszakonkénti felülvizsgálatának lehetõségét, mint ahogyan ez az ösztöndíjak elbírálása esetében történik. Véleményünk szerint a rendszeresen jelentkezõ közfeladatok ellátása nem függhet egy pályázat sikerétõl, ezért az ilyen jellegû tevékenységekkel összefüggésben nem célszerû ezt a finanszírozási formát választani.64 Amint arról a korábbiakban már szóltunk, a kisebbségi joganyag módosítása nem járt együtt a támogatási rendszer átalakításával. A kodifikációs munkálatok kezdetekor felmerült ugyan, hogy költségkímélõbb megoldás lenne, ha az MNEKK helyett az országos kisebbségi önkormányzatok maguk rendelkezhetnének a felosztható összegekkel, az Országgyûlés azonban – némi változtatással – hatályban tartotta a korábbi szabályozást. 1.2. A Magyarországi Cigányokért Közalapítvány (MACIKA) tevékenysége A kormány a cigányság esélyegyenlõtlenségét csökkentõ intézkedések támogatására 1995-ben egy külön szervezetet hozott létre, a Magyarországi Cigányokért Közalapítványt (MACIKA). Az alapító okiratban megfogalmazott céloknak megfelelõen a MACIKA a korábbi években elsõsorban a cigányság megélhetését, a roma munkavállalók foglalkoztatását, a gyermekek és fiatalok tanulmányainak sikeres folytatását, oktatási programok megvalósítását, a közéleti képzést, valamint az elõítélet-mentes jogalkalmazást és az emberi és állampolgári jogok védelmét segítette elõ. A beszámoló évében azonban szûkült a tevékenységi köre, a 2005/2006. tanévben már nem a MACIKA, hanem az Ifjúsági, Családügyi, Szociális és Esélyegyenlõségi Minisztérium és az MNEKK írta ki a roma tanulmányi ösztöndíj pályázatokat és folytatta le az ezekkel kapcsolatos eljárásokat.65 A MACIKA szerepének kormányzati átértékelésére utalhat az is, hogy az éves pénzügyi elõirányzata 2005-tõl kezdõdõen már nem jelenik meg nevesítetten, külön sorként a költségvetési törvényekben. Ez a szabályozás ugyan nem sérti az államháztartás mûködési rendjét, azonban kétségtelenül megnehezítheti azoknak a helyzetét, akik pusztán a jogszabályokra hagyatkozva próbálják felkutatni, áttekinteni a cigány kisebbség társadalmi integrációját célzó költségvetési forrásokat. 2006/162/II. szám 64 Az Állami Számvevõszék jelentése szerint a kisebbségi írott sajtót az MNEKK 1999–2003 között több mint 1,2 milliárd forinttal támogatta. Ennek ellenére a kisebbségi újságok helyzete nem vált stabilabbá az elmúlt években, kiszolgáltatottságukat jól jellemzi, hogy megjelenésük gyakorlatilag attól függ: a közalapítvány kuratóriuma kedvezõen bírálja-e el a pályázatukat. 65 E változással kapcsolatos tapasztalatainkat egy késõbbi alfejezetben részletesen ismertetjük.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes